o
ISLAM
JIHAD
KORAANI
SHARIA
HADITH
NAISET
KORAANI VAI RAAMATTU?
Tervetuloa ohjelmamme pariin. Nimeni on Al Fadi.
Bill Warner oli vieraanani myös edellisessä jaksossa. Tervetuloa.
Keskustelimme erityisesti siitä myytistä, -
jonka mukaan islam on rauhan uskonto.
Keskustelemistamme Koraanin jakeista kävi ilmi, -
että varhaisemman mekkalaisen Koraanin -
ja myöhäisemmän medinalaisen Koraanin välillä on ristiriitoja.
Haluaisitko kommentoida?
Olen tiedemies ja pidän tutkimustulosten mittaamisesta.
Etsin medinalaisesta Koraanista kaikki jihadia koskevat kohdat.
Muistaakseni 24 prosenttia medinalaisesta Koraanista -
käsittelee jihadia.
Ei siis ole kyse vain muutamista jakeista.
Koko medinalainen Koraani on kyllästetty jihadin opetuksilla.
Haluan korostaa sitä, ettei ole kyse vain muutamista jakeista.
Jihad on oppi, jolla on runsaasti jakeita tukenaan.
Se on kokonainen oppi.
Tänään aiomme analysoida koko Koraania kirjana.
Minkälaisen kuvan sait Koraanista, kun aloit tutkia sitä?
Oliko se mielestäsi jollain tapaa jumalallinen tai ainutlaatuinen?
Luit sen englanniksi.
Jotkin Koraanin osat kuulostavat hyviltä.
Mekkalaisessa Koraanissa on jopa ylistyslauluja jumalalle.
Jos Muhammadista ei olisi tullut poliitikkoa, -
ja hän olisi pitäytynyt varhaisissa Koraanin opeissa, -
minun työpanostani ei tarvittaisi.
Sinä saattaisit vieläkin olla muslimi.
Osa Koraanista vaikuttaa mukavalta.
Siellä ollaan hyvin suvaitsevaisia toisia uskontoja kohtaan.
Sitten jakeet alkavat mennä hälyttävämpään suuntaan.
Haluan lisätä jotain.
Totuus ei kuitenkaan löytyisi Koraanista, -
vaikka se osoittautuisikin rauhanomaiseksi kirjaksi.
Pääsemme vertailemaan islamia ja kristinuskoa tulevissa ohjelmissa.
Mieltäni on askarruttanut eräs asia.
Kun Koraania lukee englanniksi, onko siinä käytetyssä kielessä -
jotain ainutlaatuista?
Ensinnäkin, Koraani on hyvin hämmentävä teos.
Miksi se on hämmentävä?
Kun lukee Uutta testamenttia, sivut etenevät aikajärjestyksessä.
Ne kertovat tarinaa.
Sama koskee Vanhaa testamenttia.
Koraanissa ei ole minkäänlaista tarinaa.
Joskus minusta tuntuu siltä kuin Koraani loukkaisi älykkyyttäni.
Annan esimerkin.
Koraanissa saattaa yhtäkkiä tulla eteen jae, -
joka kertoo palmupuiden polttamisesta.
Lukija haluaa tietenkin tietää, mistä palmupuista on kyse.
Miksi ne poltettiin?
Shiia-muslimit ja monet länsimaiset Koraanin tutkijat -
uskovat, että jotkut jakeet ovat katkenneet.
Niiden osat on ripoteltu eri puolille Koraania.
Myöhemmin voimme näyttää tästä esimerkkejä.
Se on epäjohdonmukaista.
Tuntuu siltä kuin ajaisi keskellä yötä pitkin kuoppaista tietä.
Välillä ajo on sujuvaa, ja sitten tie yhtäkkiä huononee.
Koraani on hyvin hämmentävä kirja.
Lukuisat ihmiset ovat tulleet siihen tulokseen, -
ettei Koraanista saa selvää.
Asioiden toistaminen väsyttää lukijaa.
Koraani vatvoo jatkuvasti samoja asioita.
Olemme julkaisseet kirjan nimeltä "The Qur'an Dilemma".
Tämän kirjan ensimmäinen osa käsittelee -
Koraanin ensimmäistä 9 suuraa.
Monet ovat ihmetelleet, miksi keskityimme juuri niihin suuriin.
Koraanissa on niin paljon toistoa, että suurin osa opinkohdista -
selviää jo ensimmäisissä suurissa.
Ensimmäiset 9 suuraa kattavat pituudeltaan kolmasosan Koraanista.
Joskus tämä aiheuttaa hämmennystä.
Teit mielenkiintoisen havainnon ohjelman alkupuolella.
Jos medinalaista Koraania ei olisi olemassa, -
tilanne olisi parempi.
Ehkä muslimien ja ei-muslimien väliset suhteet olisivat kunnossa.
Suurin osa muslimien tavoista perustuu medinalaiseen Koraaniin.
Medinalaisen Koraanin poistaminen tarkoittaisi sitä, -
että islam toteutuisi vain puheissa.
Vaikutukset ulottuvat pidemmälle.
Tutkimustulosteni perusteella muslimeja olisi ollut vain 300,
jos Muhammad ei olisi muuttanut Medinaan.
Islam ei olisi selvinnyt hengissä.
Islamin uskonto siis tavallaan syntyi Medinassa.
Ilman Medinaa islam olisi kuollut ennen aikojaan.
Haluan kertoa, mitä muslimina ajattelin Koraanista.
Muslimilla en tarkoita akateemisia tutkijoita, -
jotka tuntevat Koraanin tarkalleen ja osaavat sen ulkoa.
Muslimilla tarkoitan tavallista muslimia,
johon on iskostettu Koraanin maailmankuva.
Hän uskoo Koraanin olevan jumalan ilmoitusta.
Hän uskoo, että Koraania on säilytetty taivaassa.
Koraani on ollut olemassa ikuisesti.
Koraani paljastettiin Muhammadille pikkuhiljaa.
Miksi jumala ei antanut koko Koraania kerralla?
Hän olisi voinut tehdä niin.
Jotkut uskovat, että Koraani luotiin ennen maailmankaikkeutta.
Tämä ajatus tuottaa vaikeuksia jopa islamin tutkijoille.
Sehän tarkoittaisi sitä, että jumalan sana olisi osa luomakuntaa.
Ohjelmamme käsittelee islaminuskon sisäisiä ristiriitoja.
Ne vaativat selitystä.
Klassisen islamintutkimuksen teoksia lukiessa havaitsee, -
että islamin tutkijat itsekin hämmentyvät.
Eikö jumala muka puhunut ennen Koraanin luomista?
Jos Koraani ja jumalan sana ovat ikuisia, -
syntyy ongelmia Kristuksen jumalisuuden suhteen.
Koraanin mukaan Kristus on jumalan sana.
Tässäkin ristiriidassa on ainesta mielenkiintoiseen ohjelmaan.
Annan esimerkin siitä, mitä muslimit ajattelevat Koraanista.
Tämä on vain yksi esimerkki siitä, mitä Koraani itsestään väittää.
Jae on suurasta 26:192-195.
Siinä Koraania sanotaan jumalan ilmestykseksi.
Koraani annettiin "uskollisen hengen" kautta.
Uskollinen henki viittaa Muhammadin mainitsemaan enkeli Gabrieliin.
Tämä vaatii lisäselvitystä.
Kristittyjen on tärkeä tietää, ettei ole kyse Pyhästä Hengestä.
Pyhä Henki on yksi kolminaisuuden ilmentymistä.
Koraanissa puhutaan hengestä, joka on pyhä, -
mikä viittaa enkeli Gabrieliin.
Ilmestys Koraanista annettiin Muhammadin sydämeen.
Muslimit kutsuvatkin Koraania Muhammadin ihmeeksi.
Väitetään, ettei Muhammad osannut lukea eikä kirjoittaa.
Mielestäni väite on epäilyttävä.
Miksi Koraanin ensimmäisessä jakeessa, suurassa 97, -
Muhammadia kehotetaan lukemaan?
Oliko jumalan kehotus ivallinen?
Miksi jumala käski Muhammadia lukemaan, -
jos tämä oli lukutaidoton?
Muhammadin historiasta käy ilmi, että hän oli liikemies.
Ennen profeetaksi tuloaan hän oli johtanut karavaaneja 25 vuotta.
Mainitaanko tämä Koraanissa? - Kyllä.
Eikö liikemies osannut laskea tai kirjoittaa?
Hän oli menestyksekäs liikemies.
Islamilaisesta perinnetiedosta löytyy todisteita siitä, -
että Muhammad osasi lukea.
Hänen kerrotaan jopa allekirjoittaneen asiakirjoja.
Eräs hadith myös kertoo siitä, kuinka Muhammad kuolinvuoteellaan -
pyysi kynää ja paperia.
Olisiko kirjoitustaidoton mies tarvinnut niitä?
Kuvitellaan, että väite on tosi.
Kuvitellaan, että Muhammad oli lukutaidoton.
Enkeli Gabriel saneli Koraanin Muhammadille.
Koraani on siis jumalan sanaa, jonka Gabriel saneli Muhammadille.
Muhammad saneli sen taas seuraajilleen.
Osa seuraajista kirjoitti opetuksen nahkanpalasille, -
papyrusliuskoille tai luulaatoille.
On mielenkiintoista tutkia, miten Koraani on säilynyt.
Koraani väittää, että se ilmoitettiin arabian kielellä.
En hyväksy tätä.
Kielivalinta viittaa siihen, että Koraanin kohderyhmänä -
olivat arabiankieliset ihmisryhmät. He olivat vähemmistöryhmiä.
Heitä oli vain Arabiassa.
He saivat Koraanin, koska heiltä puuttui uskonnollinen kirjallisuus.
Toisin oli juutalaisilla ja kristityillä.
Minusta tämä on ongelmallista.
Arabian kieltä puhuttiin tuohon aikaan vain pienellä alueella.
Ympäröivillä alueilla ei ymmärretty sitä.
Miksi islamin jumala antaisi Koraanin niin vaikealla kielellä?
Oletko opiskellut arabiaa?
Osaan muutaman sanan, mutta en osaa lukea.
Kirjaimet ovat hassuja.
Joskus arabian kieltä opiskellaan siinä toivossa, -
että pystyttäisiin siteeraamaan Koraania.
Jakeita ei silti saateta ymmärtää. Silloin jäädään opettajan armoille.
Minä opiskelen Raamatun alkukieltä kreikkaa.
Jumala antoi Uuden testamentin kreikan kielellä siksi, -
koska sitä ymmärrettiin niin monessa maassa.
Sitä ymmärrettiin koko Välimeren alueella.
Se oli järkevää.
Sanomalle haluttiin mahdollisimman suuri yleisö.
Kreikkaa ymmärrettiin yhtä laajalti kuin englantia tänään.
Uusi testamentti ei kuitenkaan väitä,
että sitä pystyy ymmärtämään vain sen alkukielellä.
Koraani on siitä omalaatuinen, että se viittaa jatkuvasti itseensä.
Se yrittää jatkuvasti etsiä itselleen oikeutusta.
Olikohan Muhammadilla uskottavuusongelmia?
Koraani yrittää kovasti todistaa omaa jumalallista alkuperäänsä.
Vaatimus arabian kielen taidosta on hyvin erikoinen.
Koraanissa on jopa Muhammadin kureish-heimolle omistettu suura.
Koraani väittää olevansa yleismaailmallinen.
Siinä on kuitenkin hyvin paikallinen maku.
Kun puhutaan Koraanin historiallisesta kokoamisesta, -
on huomattavaa, että Koraani on kirjoitettu kureishin murteella.
Tuota murretta ei ole enää olemassa.
Koraanin kieli rajoittuu tiettyyn ihmisryhmään.
Lisäksi se on kirjoitettu murteella, -
jota arabian kieltä osaavatkaan eivät aina ymmärrä.
Vaikka Koraanin ilmoitus annettiin arabian kielellä, -
sen sanoma on olevinaan yleismaailmallinen.
Kaikkien kansojen on toisin sanoen noudatettava sen opetuksia.
3:85 on yksi Koraanin kuuluisimmista jakeista.
Siinä sanotaan, ettei kukaan saa valita muuta uskontoa kuin islamin.
Tekstissä ei ole epäselvyyksiä.
Siinä sanotaan: "Kukaan ei saa".
Islam on ainoa uskonto.
Kuinka islam voi väittää, ettei sen tavoite ole pakottaa -
kaikkia ihmisiä kääntymään muslimeiksi?
Samalla se toteaa, ettei muita uskontoja suvaita.
Jos islam on rauhantahtoinen uskonto, -
eikö sen pitäisi kannustaa rauhanomaiseen yhteiseloon?
Historia kertoo Muhammadin taistelleen juutalaisia -
ja kristittyjä vastaan.
Muita uskontoja koskeva kielto ei jäänyt ajatuksen tasolle.
Se kasvoi väkivallaksi.
Muslimina olisin väittänyt, että Muhammad puolusti henkeään -
juutalaisia ja kristittyjä vastaan.
On erikoista, että hän joutui puolustautumaan ihmisiltä, -
jotka asuivat hyvin kaukana.
Miksi hän meni Tabukiin asti hyökätäkseen kristittyjä vastaan?
Tarinan mukaan Muhammad ratsasti sinne vaikeissa olosuhteissa.
Hän näki paljon vaivaa puolustaakseen henkeään ulkomailla.
Muslimit ovat nähneet paljon vaivaa itsepuolustuksen eteen -
myös esimerkiksi Pohjois-Afrikassa. - Heidän henkeään uhataan laajalti.
Haluan lisätä jotain Tabukin taisteluun liittyen.
Muhammad matkasi sinne taistellakseen juutalaisia, -
kristittyjä ja jopa alueella oleskelevia roomalaisia vastaan.
Muhammad houkutteli miehiä taisteluun väittämällä, -
että juutalaiset naiset ovat "keltaisia" eli vaaleita.
Tällä saatiin ainakin sovinistit mukaan taisteluun.
Muhammadin lempisivuvaimo oli vaaleaihoinen egyptiläinen.
Hänen nimensä oli Mary ja hän oli koptilainen.
Häntä kuvailtiin vaaleaihoiseksi.
Jatketaan tästä aiheesta sitten, kun aiheena on Muhammadin elämä.
Haluan siirtyä seuraavaan jakeeseen.
Islam siis väittää, että sen sanoma on yleismaailmallinen -
ja että se on muita uskontoja ylempiarvoinen.
Tämä löytyy suurasta 9:33.
9. suura on siis Koraanin viimeinen ja kuuluisin suura.
Nettisivuillamme on tietoa, joka auttaa 9. suuran ymmärtämisessä.
Kirjassani on myös kokonainen luku, joka käsittelee tätä aihetta -
ja erityisesti ei-muslimien kohtelua.
9:33 puhuu "hänestä, joka lähetti sanansaattajansa -
totuuden uskonnon kanssa, jotta se voisi hallita muita uskontoja."
Tämä kuulostaa siltä, ettei muita uskontoja suvaita.
Ei-muslimit ovat pulassa.
Tämä ei koske ainoastaan kuolemanjälkeistä elämää.
Se koskee myös poliittisia seurauksia jo tämän elämän aikana.
On tärkeää huomata jakeen vaikutukset nykyhetkeen.
Ensimmäisessä jaksossa sanoit, että islamin ymmärtäminen -
edellyttää Muhammadin elämän ymmärtämistä.
Hänen elämäänsä tutkimalla voi alkaa ymmärtää islamia uskontona.
Kun Koraani yhdistetään Muhammadin elämään ja hänen opetuksiinsa, -
saadaan trilogiaksi kutsumasi yhdistelmä, -
jonka kautta voi ymmärtää islamin alkuperää ja tulevaisuutta.
Se paljastaa islamin poliittiset tavoitteet.
Annan esimerkin Muhammadin opetuksista.
Meitä syytetään jakeiden irrottamisesta -
niiden asiayhteydestä.
Annan esimerkin Muhammadin hadithista.
Mitä hadith tarkoittaa?
Hadith sisältää Muhammadin opetuksia, joiden tärkeyttä -
ei voi aliarvioida.
Koraanissa ei ole täysiä ohjeita edes peruskäskyjen noudattamiseen.
Koraanissa on 95 jaetta, joissa muslimeja käsketään seuraamaan -
Muhammadin esimerkkiä.
Jos ei tee niin, joutuu helvettiin.
Koraani korostaa Muhammadin tärkeää asemaa.
Yksi jakeista käskee muslimeja noudattamaan kaikkia käskyjä, -
jotka he saivat profeetalta.
Muhammad siis nostetaan islamin jumalan rinnalle.
Jumalan ja Muhammadin säädökset ovat yhtä tärkeitä.
Annan esimerkin Muhammadin opetuksista eli haditheista.
Tämä hadith on nimeltään Sahiah Al Buhari.
Sen kokosi pahamaineinen Al Buhari.
Hän kirjasi nämä opetukset 150 vuotta profeetan kuoleman jälkeen.
On päivänselvää, miksi tämä pitää mainita.
Tämän kokoelman nimi viittaa hyvään ja arvovaltaiseen opetukseen.
Kokoelma sisältää lähes 7000 hadithia.
Lähes 3000 niistä on toistoa.
Jäljelle jää siis 4000 hadithia.
Buharin täytyi käydä läpi lähes puoli miljoonaa sananpartta -
ja valikoida niistä profeetan lausumat sanonnat.
Hän päätteli, että osa sanonnoista oli valehtelijoiden keksimiä.
Tässä kerrotaan Allahin palvelijan eli Muhammadin sanoneen:
"Minut on käsketty taistelemaan".
Taistelu-sana viittaa tässä fyysiseen taisteluun.
"...taistelemaan ihmisiä vastaan". Keitä tarkoitetaan?
Kaikkia niitä, jotka vastustavat Muhammadia.
"...kunnes kaikki ihmiset myöntävät, -
että vain Allahilla on oikeus tulla palvotuksi."
Mihin tällainen puhe johtaa?
Minä joudun vaikeuksiin.
En usko, että vain Allahia olisi palvottava.
Jae ei koske aatteellisia väittelyitä, -
vaan armeijoiden välisiä taisteluja.
Muhammadin väite Allahin jumaluudesta on kyseenalainen.
Jos Allah on sama jumala kuin Aabrahamin ja Jaakobin Jumala, -
meidän tulisi voida vertailla Raamatun Jumalan -
ja Koraanin jumalan luonteenpiirteitä.
Eroavaisuuksia on valtavasti.
Muslimit pelastuvat seuraamalla Muhammadin jalanjälkiä.
Niinpä muslimilla ei ole muuta mahdollisuutta kuin taistella.
Minä melkein lähdin Afganistaniin taistelemaan.
Uskoin, että Neuvostoliitto oli jumalan vihollinen.
Palataan hadithiin. Loppuosa sanoo:
"Kuka tahansa uskoo Allahin olevan ainoa jumala, -
hän säästää sillä henkensä ja omaisuutensa."
Minä en kyllä halua luopua omaisuudestani enkä hengestäni.
Mielestäni ei ole rauhanomaista viedä niitä minulta.
Aivan.
Näyttää siltä, että joudumme jatkamaan Koraanin tutkimista -
seuraavassa jaksossa.
Voisitko vielä selittää, mitä sana "Koraani" tarkoittaa?
Usein sen sanotaan tarkoittavan "lausuntaa".
Koraanista itsestään löytyy sille muitakin nimiä.
Lausunta tarkoittaa toistamista.
Islamin mukaan jumala lausui Koraanin enkeli Gabrielille, -
joka lausui sen Muhammadille, joka lausui sen seuraajilleen.
Opetukset säilyivät muistissa profeetan kuolemaan asti.
Tulevissa jaksoissa keskustelemme Koraanin kokoamisesta -
ja siitä, kuinka vaarallista sen muistinvarainen säilyttäminen oli.
Jopa Muhammadilla oli ongelmia muistin kanssa.
Ihmismuisti on erehtyväinen.
Koraanilla on muitakin nimiä. Se kutsuu itseään "Kirjaksi".
Se kutsuu itseään myös koodeksiksi.
Sen muita nimiä ovat "Muistutus", "Valo" ja "Opas".
Nimet viittaavat Koraanin oppeihin, joita on pakko noudattaa.
Se on jumalan sanaa. Se on koodeksi.
Se on jokapäiväisen elämän ja arkipäivän rutiinien opas.
Sitä kutsutaan valoksi, koska se kertoo, mitä on noudatettava.
Sitä kutsutaan myös kriteeriksi, joka erottaa totuuden valheesta.
Islamin mukaan kaikki opetus, joka on ristiriidassa Koraanin kanssa, -
on valhetta.
Kerron teille näistä aiheista hyvin mielelläni.
Toivon, että tästä opetuksesta on teille hyötyä.
Halusimme tarjota teille mahdollisuuden -
saada tätä opetusta omalla äidinkielellänne.
Voitte lähettää meille palautetta ja kysymyksiä nettisivujen kautta.
Olen Al Fadi.
Kiitän seurastanne ja toivotan teille siunausta.
Suomennos: Hanna Tischer